stanford-oval/wikipedia huggingface dataset:
วอลเลย์บอลหญิงในเอเชียนเกมส์ 2014
รอบชิงชนะเลิศ

เวลามาตรฐานเกาหลี (UTC+09:00).
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รอบชิงอันดับ 5-8 | รอบชิงอันดับ 5-8 |  |  | รอบชิงอันดับ 5 | รอบชิงอันดับ 5 |  |

|  | 30 กันยายน – อันซัน | 30 กันยายน – อันซัน |  |  |  |  |  |
|  |   อินเดีย |  0 |   |  |  |  |  |
|  |   คาซัคสถาน |  3 |   |  |  |  |  |
|  |   |  |   |  |  |  |  |
|  |  |  |  |  | 2 ตุลาคม– อันซัน | 2 ตุลาคม– อันซัน |  |
|  |   |   |   |   |   จีนไทเป |  3 |  |
|  |   |   |   |   |   คาซัคสถาน |  0 |  |

|  |  |  |   |  |  |  |  |
|  |  |  |  |  | รอบชิงอันดับ 7 | รอบชิงอันดับ 7 |  |
|  | 30 กันยายน – อันซัน | 30 กันยายน – อันซัน |   |  | 2 ตุลาคม– อันซัน | 2 ตุลาคม– อันซัน |  |
|  |   ฮ่องกง |  0 |   |  |   อินเดีย |  0 |  |
|  |   จีนไทเป |  3 |   |  |   ฮ่องกง |  3 |  |
รอบชิงชนะเลิศ > รอบก่อนรองชนะเลิศ

| วันที่ | เวลา | สนาม |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- | --- |
| 27 ก.ย. | 12:00 | SOG | 'เกาหลีใต้ '  | 3–0 |   ฮ่องกง  | 25–13 | 25–15 | 25–11 |   |   | 75–39 | 75–39 |
| 27 ก.ย. | 14:30 | SOG | 'จีน '  | 3–0 |   อินเดีย  | 25–11 | 25–12 | 25–10 |   |   | 75–33 | 75–33 |
| 27 ก.ย. | 17:00 | SOG | 'ไทย '  | 3–0 |   คาซัคสถาน  | 25–10 | 25–10 | 25–10 |   |   | 75–30 | 75–30 |
| 27 ก.ย. | 19:30 | SOG | จีนไทเป   | 0–3 |  ' ญี่ปุ่น'  | 21–25 | 17–25 | 16–25 |   |   | 54–75 | 54–75 |
รอบชิงชนะเลิศ > รอบชิงอันดับ 5-8

| วันที่ | เวลา | สนาม |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- | --- |
| 30 ก.ย. | 10:30 | ASG | อินเดีย   | 0–3 |  ' คาซัคสถาน'  | 20–25 | 19–25 | 20–15 |   |   | 59–65 | 59–75 |
| 30 ก.ย. | 13:30 | ASG | ฮ่องกง   | 0–3 |  ' จีนไทเป'  | 18–25 | 14–25 | 9–25 |   |   | 41–75 | 41–75 |
รอบชิงชนะเลิศ > รอบรองชนะเลิศ

| วันที่ | เวลา | สนาม |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- | --- |
| 30 ก.ย. | 13:30 | ASG | ไทย   | 1–3 |   จีน  | 25–19 | 23–25 | 15–25 | 19–25 |   | 82–94 | 82–94 |
| 30 ก.ย. | 18:30 | ASG | 'เกาหลีใต้ '  | 3–0 |   ญี่ปุ่น  | 25–16 | 25–19 | 25–16 |   |   | 75–51 | 94–82 |
รอบชิงชนะเลิศ > รอบชิงอันดับ 7

| วันที่ | เวลา | สนาม |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- | --- |
| 02 ต.ค. | 16:30 | ASG | อินเดีย   | 0–3 |  ' ฮ่องกง'  | 16–25 | 26–28 | 18–25 |   |   | 60–78 | 60–78 |
รอบชิงชนะเลิศ > รอบชิงอันดับ 5

| วันที่ | เวลา | สนาม |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- | --- |
| 02 ต.ค. | 19:30 | ASG | คาซัคสถาน   | 0–3 |  ' จีนไทเป'  | 17–25 | 17–25 | 19–25 |   |   | 53–75 | 53–75 |
รอบชิงชนะเลิศ > รอบชิงอันดับ 3

| วันที่ | เวลา | สนาม |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- | --- |
| 02 ต.ค. | 13:30 | ASG | ญี่ปุ่น   | 0–3 |  ' ไทย'  | 17–25 | 22–25 | 23–25 |   |   | 62–75 | 62–75 |
รอบชิงชนะเลิศ > รอบชิงชนะเลิศ

| วันที่ | เวลา | สนาม |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- | --- |
| 02 ต.ค. | 19:30 | ASG | 'เกาหลีใต้ '  | 3–0 |   จีน  | 25–20 | 25–13 | 25–21 |   |   | 75–54 | 75–54 |
แหล่งข้อมูลอื่น

เว็บไซต์อย่างเป็นทางการ เก็บถาวร 2014-10-06 ที่ เวย์แบ็กแมชชีน
| ด ค กกีฬาวอลเลย์บอลในเอเชียนเกมส์ |
| --- | --- | --- | --- |
|  |  1958  1962  1966  1970  1974  1978  1982  1986  1990  1994  1998  2002  2006  2010  2014  2018  2022  |  1958  1962  1966  1970  1974  1978  1982  1986  1990  1994  1998  2002  2006  2010  2014  2018  2022  |  |
 เอเชียนเกมส์  กีฬาในเอเชียนเกมส์  สภาโอลิมปิกแห่งเอเชีย  สรุปเหรียญ  สนามแข่งขัน 
| ด ค กกีฬาในเอเชียนเกมส์ 2014 (อินช็อน) |
| --- | --- |
 ยิงธนู  กรีฑา  แบดมินตัน  เบสบอล  บาสเกตบอล  โบว์ลิ่ง  มวยสากล  เรือแคนู  คริกเกต  จักรยาน  กระโดดน้ำ  ขี่ม้า  ฟันดาบ  ฮอกกี้  ฟุตบอล  กอล์ฟ  ยิมนาสติก  แฮนด์บอล  ยูโด  กาบัดดี้  คาราเต้  ปัญจกีฬา  พายเรือ  รักบี้  เรือใบ  เซปักตะกร้อ  ยิงปืน  ซอฟท์เทนนิส  ซอฟท์บอล  สควอช  ว่ายน้ำ  ระบำใต้น้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล  โปโลน้ำ  ยกน้ำหนัก  มวยปล้ำ  วูซู
หมักก้าก

| หมักก้าก |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Rutaceae
สกุล:: Zanthoxylum
สปีชีส์:: Z.  armatum
ชื่อทวินาม
Zanthoxylum armatum 

หมักก้าก  ชื่อวิทยาศาสตร์:  Zanthoxylum armatum อยู่ในวงศ์ Rutaceae ภาษากะเหรี่ยงเรียกห่อโพหล่า เป็นไม้ยืนต้น ลำต้นสีน้ำตาลอ่อน มีร่องตามยาวชัดเจน ลำต้นและกิ่งมีหนามแบน ใบประกอบ ดอกช่อออกตามปลายยอดและซอกใบ ผลแห้งแตกได้ แก่แล้วเป็นสีส้ม ใบหั่นเป็นฝอยใส่ลาบ มีกลิ่นหอม ผลนำไปคั่วใช้เป็นเครื่องเทศใส่ลาบ รสเผ็ดร้อน
ศิรฑีสาอีบาบา

สำหรับความหมายอื่น ดูที่ สาอีบาบา
| ศิรฑีสาอีบาบา |
| --- | --- |
ศิรฑีสาอีบาบา
เสียชีวิต: 15 ตุลาคม พ.ศ. 1918 ศิรฑี, รัฐบอมเบย์, บริติชอินเดีย (ปัจจุบันอยู่ในรัฐมหาราษฏระ ประเทศอินเดีย)
ที่พักหลังสิ้นชีวิต: สมาธิมนเทียร ศิรฑี
สาอีบาบาแห่งศิรฑี หรือ ศิรฑีสาอีบาบา เป็นผู้นำทางจิตวิญญาณชาวอินเดีย ที่ซึ่งผู้ติดตามของท่านเชื่อว่าท่านเป็นอวตารของศรีทัตตคุรุ และได้รับการยกขึ้นเป็นเทพเจ้าทั้งในศาสนาฮินดูเป็นสันตะ และในศาสนาอิสลามเป็นฟะกีร์ ท่านเป็นผู้ที่ได้รับการยกย่องบูชาจากทั้งชาวฮินดูและมุสลิมตลอดช่วงชีวิตและหลังท่านเสียชีวิตมาตลอด
ท่านมุ่งเน้นการสอนให้เห็นถึงความสำคัญของ "การรู้ตน" (realization of the self) และโจมตี "ความรักต่อสิ่งที่ไม่เป็นนิรันดร์" (love towards perishable things) แนวคำสอนของสาอีบาบาวนเวียนอยู่กับแนวคิดทางจริยศาสตร์เกี่ยวกับความรัก, การให้อภัย, การช่วยเหลือผู้อื่น, การแบ่งปัน, ความมักน้อย, ความสงบภายใน และการทุ่มเทให้แก่พระเจ้าและคุรุ ท่านเน้นย้ำความสำคัญของการสยบยอมต่อ สัตคุรุ, แท้จริง ผู้ที่ได้เดินทางในเส้นทางสู่ความรู้ตนสูงสุด (divine consciousness) สำเร็จแล้ว และจะนำพาผู้ติดตามของท่านผ่านป่าไม้ของการฝึกฝนทางจิตวิญญาณต่อไป
สาอีบาบาประณามการแบ่งแยกด้วยมูลทางศาสนาและวรรณะ ยังคงไม่เป็นที่ทราบแน่ชัดว่าท่านสาอีบาบาเป็นมุสลิมหรือเป็นฮินดู อย่างไรก็ตาม ไม่ได้เป็นเรื่องที่สาอีบาบาให้ความสำคัญ เนื่องจากคำสอนของสาอีบาบาเป็นการรวมระหว่างคำสอนของศาสนาฮินดูและศาสนาอิสลาม ท่านตั้งชื่อ ทวารกามายี (Dwarakamayi) ซึ่งเป็นชื่อฮินดูให้กับมัสยิดที่ท่านเคยอาศัย และได้เข้าไปปฏิบัติทั้งพิธีกรรมฮินดูและอิสลาม รวมถึงสั่งสอนด้วยถ้อยคำและตัวละครจากทั้งสองศาสนา คำพูดเฉียบคม (epigrams) สำคัญของท่าน ทั้ง อัลลาหมาลิก (Allah Malik; พระเป็นเจ้าคือผู้สูงสุด) และ สะบะกามาลิกเอก (Sabka Malik Ek; ผู้นำของทุกคนมีหนึ่งเดียว) มีความเกี่ยวข้องกับทั้งสองศาสนา และท่านยังเป็นผู้กล่าวประโยค "จงมองมาที่เรา แล้วเราจะมองกลับไปยังเจ้า" (Look to me, and I shall look to you) และ อัลลาหเตราภลากะเรคา (Allah tera bhala karega; พระเจ้าจะปกป้องท่าน)
ศิขร

"ศิขร" คือโครงสร้างที่ไม่ได้ระบายสีเหลือง ทางซ้ายของภาพ
ศิขร หรือ ศิขระ (Shikhara; Śikhara) หมายถึงหอสูงในโบสถ์พราหมณ์แบบอินเดียเหนือ และบางครั้งก็พบในเชนสถาน ศิขรในฮินดูจะหมายถึงโครงสร้างหอคอยสูงใหญ่เหนือส่วนในของโบสถ์ที่เรียกว่า ครรภคฤห์ ซึ่งเป็นที่ประดิษฐานองค์เทพฮินดูประจำวัดนั้น ๆ ศิขรมีลักษณะสำคัญคือเป็นโครงสร้างสำคัญและสูงที่สุดของโบสถ์พราหมณ์แบบอินเดียเหนือ ซึ่งต่างกับแบบอินเดียใต้ที่นิยมสร้างหอทางเข้า "โคปุรัม" ให้สูงที่สุด ศิขรมาจากภาษาสันสกฤตแปลว่า "ยอดเขา"
ในอินเดียใต้ โครงสร้างที่เปรียบเปรยได้กับศิขรคือวิมาน ซึ่งในอินเดียใต้ คำว่า "ศิขร" ใช้เรียกโครงสร้างโดมที่ครอบเพื่อตกแต่งวิมานไว้อีกทีหนึ่ง
รูปแบบ

ในปัจจุบันมีศิขรเป็นที่พบมากและโดดเด่นอยู่สามศิลปกรรม คือ
สถาปัตยกรรมนคร เป็นลักษณะที่พบในอินเดียเหนือ ศิขรแบบนครจะมีลักษณะโค้งสูง ด้านบนประดับด้วยเครื่องตกแต่งลักษณะคล้ายจานที่เรียกว่า "อามลัก"
สถาปัตยกรรมเวสรร มีอิทธิพลต่อสถาปัตยกรรมอื่น ๆ ได้แก่ โหยสละ และ กรรณาฏกะ มีลักษณะศิขรที่เป็นทรงคล้ายโคน มีการแกะสลักอย่างวิจิตร
สถาปัตยกรรมทราวิฑ เรียกโครงสร้างนี้ว่า วิมานัม
ในทุกสถาปัตยกรรมทั้งวิมานและศิขรจะสามารถพบ กลัศ คือเครื่องตกแต่งทรหม้อน้ำประดับบนยอดสุด
ศิขรจี

| ศิขรจี |
| --- | --- |
ไชนมนเทียรแห่งศิขรจี บนเขาปารศนาถ
ศาสนา
ศาสนา: ศาสนาเชน
เทพ: ตีรถังกร
เทศกาล: ปรยุศัน
ที่ตั้ง
ที่ตั้ง: คีรีที, รัฐฌารขัณฑ์, ประเทศอินเดีย
ที่ตั้งในรัฐฌารขัณฑ์
พิกัดภูมิศาสตร์: 23°57′40″N 86°08′14″E﻿ / ﻿23.9611°N 86.1371°E﻿ / 23.9611; 86.1371
ระดับความสูง: 1,365 m (4,478 ft)
ศิขรจี (Śikharjī) ตั้งอยู่ในอำเภอคีรีทีหะ รัฐฌารขัณฑ์ ประเทศอินเดีย ตั้งอยู่บนเขาปารศนาถ เขาที่สูงที่สุดในรัฐฌารขัณฑ์ ศิขรจีเป็นไชนะตีรถะ (แหล่งแสวงบุญ) ที่สำคัญของศาสนาไชนะ เชื่อกันว่าเป็นสถานที่ที่ตีรถังกรยี่สิบองค์จากทั้งหมดยี่สิบสี่องค์ รวมถึงสาธุองค์อื่น ๆ ได้เข้าถึงโมกษะ ดังที่ระบุไว้ใน นิรวาณกันฑ์ และคัมภีร์เล่มอื่น ๆ เส้นทางเดินทั้งหมดในศิขรจีมีความยาวรวม 44 กิโลเมตร สำหรับเส้นทางสั้นที่สุดอาจใช้เวลาเดินเท้ารวมกว่า 12 ชั่วโมง
ศัพทมูล

ศิขรจี แปลว่า "ยอดเขาอันเป็นที่เคารพ" โดย ศิขร เป็นภาษาสันสกฤตแปลว่า ยอดเขา และ จี เป็นคำลงท้ายนามแบบอินเดียเพื่อยกย่อง นอกจากนี้ยังมีเรียกว่าสัมเมทศิขร (Sammed Śikhar) อันแปลว่า "ยอดเขาแห่งศูนย์รวมสมาธิ" อันมาจากความเชื่อว่าตีรถังกรยี่สิบองค์จากยี่สิบสี่องค์ได้ทำสมาธิจนบรรลุโมกษะที่นี่ ส่วนชื่อยอดเขา "ปารศนาถ" นั้นมาจากพระนามของพระปารศวนาถ ตีรถังกรองค์ที่ยี่สิบสาม และเป็นหนึ่งในยี่สิบองค์ที่เข้าถึงโมกษะที่นี่
สาธารณูปโภค

รถไฟฟ้าบีทีเอสเป็นสาธารณูปโภคในเมืองแบบหนึ่ง
สาธารณูปโภค คือ บริการสาธารณะที่จัดทำเพื่ออำนวยประโยชน์แก่ประชาชนในสิ่งอุปโภคที่จำเป็นต่อการดำเนินชีวิต เช่น การไฟฟ้า การประปา การเดินรถประจำทาง โทรศัพท์
ในสหรัฐอเมริกา คำว่าสาธารณูปโภค (public utility หรือ utility) ยังหมายถึงหน่วยงานที่ให้บริการเหล่านี้ โดยบริการส่วนใหญ่จะดำเนินงานโดยรัฐบาลโดยตรง ซึ่งบริการเหล่านี้จะอยู่ในลักษณะของเศรษฐกิจผูกขาด  หรือถ้าดำเนินงานโดยเอกชน หน่วยงานเหล่านั้นจัดการโดยคณะกรรมการสาธารณูปโภค
ดูเพิ่ม

โครงสร้างพื้นฐาน
สลักจิต พลสนะ

สลักจิต พลสนะ (14 กุมภาพันธ์ พ.ศ. 2527 – ) เป็นนักแบดมินตันหญิงทีมชาติไทย ซึ่งเคยอยู่อันดับ 1 ของไทย และอันดับ 33 ของโลก
ประวัติ

สลักจิต พลสนะ มีชื่อเล่นว่า "มิ้ง" เกิดวันที่ 14 กุมภาพันธ์ พ.ศ. 2527 ที่กรุงเทพมหานคร เป็นลูกสาวของนายจิระศักดิ์และนางบุญชื่น พลสนะ สลักจิตมีส่วนสูงอยู่ที่ 160 ซม. น้ำหนัก 49 กก. เธอเป็นน้องสาวแท้ ๆ ของบุญศักดิ์ พลสนะ ซึ่งเป็นนักแบดมินตันชายทีมชาติไทย สำเร็จการศึกษาระดับมัธยมศึกษาจากโรงเรียนสตรีวิทยา ๒ และระดับปริญญาตรี จากคณะนิติศาสตร์ มหาวิทยาลัยศรีปทุม กำลังศึกษาปริญญาโท ด้านการจัดการองค์กร มหาวิทยาลัยศรีปทุม
โอลิมปิก 2008

สลักจิต พลสนะ ตกรอบแรกในโอลิมปิกฤดูร้อน 2008 ที่กรุงปักกิ่ง ประเทศจีน หลังจากที่สลักจิต พลสนะ แพ้ จาง หนิง จากประเทศเจ้าภาพไป 1-2 เซต 23-21,17-21 และ 7-21
10 ผลงานเด่นปี 2007 – ปัจจุบัน ประเภทหญิงเดี่ยว

เวิลด์กรังด์ปรีซ์โกลด์ไทยแลนด์โอเพน 2008 รอบ 16 คนสุดท้าย
ซูเปอร์ซีรีส์สิงคโปร์โอเพน, โคเรียโอเพน 2008 รอบ 32 คนสุดท้าย
ซูเปอร์ซีรีส์อินโดนีเซียโอเพน 2008 รอบก่อนรองชนะเลิศ
เวิลด์กรังด์ปรีซ์โกลด์อินเดียโอเพน 2008 รอบ 16 คนสุดท้าย
ซูเปอร์ซีรีส์สวิสโอเพน 2008 รอบ 16 คนสุดท้าย
อูเบอร์คัพ 2008 รอบคัดเลือก
ซูเปอร์ซีรีส์ฮ่องกงโอเพน 2007 รอบก่อนรองชนะเลิศ
ซูเปอร์ซีรีส์ไชน่าโอเพน 2007 รอบ 32 คน
เวิลด์กรังด์ปรีซ์โกลด์ไชนีสไทเปโอเพน 2007 รอบ 16 คนสุดท้าย
โอลิมปิกครั้งแรก ที่เอเธนส์ ประเทศกรีซ ปี 2004
โอลิมปิกครั้งที่ 2 ที่ปักกิ่ง ประเทศจีน ปี 2008
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สลักจิต พลสนะ
สาธารณสุขในประเทศเยเมน

แหล่งเก็บน้ำของหมู่บ้านฮาบาบาในประเทศเยเมน
แม้ว่าประเทศเยเมนจะมีการปรับปรุงระบบสาธารณสุขในช่วงทศวรรษที่ผ่านมาอย่างมีนัยยะสำคัญ แต่ปรากฏว่าโรงสร้างระบบสาธารณสุขภายในประเทศเยเมนยังไม่พัฒนามากนัก งบประมาณของรัฐบาลที่มอบให้ในเรื่องของสาธารณสุข เมื่อปี ค.ศ. 2002 มีทั้งหมดร้อยละ 3.7 ของผลิตภัณฑ์มวลรวมในประเทศ
ในปีเดียวกัน ค่าใช้จ่ายในการมอบให้ประชาชนรักษาพยาบาลต่อหัวถือว่าต่ำกว่ามาตราฐานของกลุ่มประเทศตะวันออกกลาง—สหประชาชาติกำหนดไว้ 58 เหรียญดอลลาร์สหรัฐ และองค์การอนามัยโลก หรือ WHO กำหนดไว้ 23 เหรียญดอลลาร์สหรัฐ ตามที่ธนาคารโลกได้กล่าวว่า จำนวนแพทย์ในประเทศเยเมนเพิ่มมากขึ้นเป็นร้อยละ 7 ระหว่างปี ค.ศ. 1995 และ 2000 แต่ในปี ค.ศ. 2004 แพทย์สามคนต้องดูแลผู้ป่วยจำนวนหนึ่งหมื่นคน ในปี ค.ศ. 2003ประเทศเยเมนมีจำนวนเตียงในโรงพยาบาลทั้งหมด 0.6 เตียง ต่อจำนวนคน 1,000 คน
การบริการสุขภาพในชนบทถือว่าเป็นเรื่องน่าเป็นห่วง มีเพียงร้อยละ 25 ในพื้นที่ชนบทของประเทศเยเมนที่ได้รับการบริการสุขภาพ เมื่อเทียบกับในพื้นที่ที่เต็มไปด้วยเคหะสถานมีการบริการสุขภาพร้อยละ 80 ส่งผลให้ การบริการสุขภาพ อาทิ รถพยาบาล หรือ ธนาคารเลือดจึงไม่มีอยู่ตามพื้นที่
แหล่งข้อมูลอื่น

State of the World's Midwifery - Yemen Country Profile เก็บถาวร 2012-10-05 ที่ เวย์แบ็กแมชชีน
สิ่งของ

| "สิ่งของ" |
| --- | --- |

เพลงโดยเคลียร์
จากอัลบั้มซิลเวอร์ลินนิ่ง
วางจำหน่าย: 15 ตุลาคม พ.ศ. 2558
บันทึกเสียง: พ.ศ. 2558 ที่ Summer Studio
แนวเพลง: ป๊อปร็อค ,ซอฟต์ร็อก
ความยาว: 4:49
ค่ายเพลง: จีนี่เรคอร์ดส (จีเอ็มเอ็ม แกรมมี่)
ผู้ประพันธ์เพลง: รัณนภันต์ ยั่งยืนพูนชัย
โปรดิวเซอร์: ดนัย ธงสินธุศักดิ์
"สิ่งของ" เป็นซิงเกิลของ เคลียร์ ในปี พ.ศ. 2558 ประพันธ์เนื้อร้องโดย รัณนภันต์ ยั่งยืนพูนชัย แต่งทำนองโดย ปนัสฐ์ นาครำไพ และเรียบเรียงโดย Klear / ดนัย ธงสินธุศักดิ์ ออกจำหน่ายครั้งแรกในวันที่ 15 ตุลาคม พ.ศ. 2558
เนื้อหาของเพลงนั้นเกี่ยวกับความรักในมุมที่โตขึ้น คนที่มีแฟนอยู่ให้ดูแลกัน ใครที่เศร้าอยู่ก็ให้คิดว่ามันไม่ใช่วันสุดท้าย ถ้าใครกำลังหมดความเชื่อในความรัก พวกเราวงเคลียร์อยากจะบอกว่า อย่าเพิ่งหมดศรัทธาในรัก ในวันหนึ่งคุณจะเจอคนที่คู่ควรและพอดีกับคุณ เพลงนี่ถูกนำไปใช้ ประกอบละคร เทพธิดาป่าคอนกรีต ในปี พ.ศ. 2559 ทางช่อง 7
การตอบรับ

เพลง "สิ่งของ" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 พฤศจิกายน พ.ศ. 2558 และได้ติดชาร์ตสูงสุดอันดับ 18 ใน 100 ของชาร์ตหมวดเพลง GMM Gmember Chart Top 100 ประจำวันที่ 14 ธันวาคม พ.ศ. 2558 จากเว็บไซต์ Gmember
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5: 5
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 18
ซี้ดเอฟเอ็ม ชาร์ตท็อป 20: 1
เอฟเอ็ม 98.5 คลิกชาร์ต ท็อป 20: 10
95.5 เอฟเอ็ม เวอร์จิ้นฮิตซ์ ชาร์ตท็อป 40: 8
อีเอฟเอ็ม ชาร์ต 94 ท็อป แอรเพลย์: 2
| ชาร์ต (พ> ศ. 2559) | อันดับสูงสุด |
| --- | --- |
อินเท็นซีฟวอท์ช มิวสิก ชาร์ต ท็อป 40  เพลงไทยสากล 2016: 11
รายชื่อตัวละครในผมน่ะหรือคือราชาปีศาจ!

10จักพรรดิโบ
ตัวละครหลักและตัวละครรอง > ราชาปีศาจและเพื่อนสนิท > ชิบุยะ ยูริ (SHIBUYA Yuuri; 渋谷有利)

ชื่อและคำเรียกอื่นๆ :
ยูริ （ユーリ）
ฝ่าบาท （陛下）
องค์ราชาปีศาจ （魔王陛下）
ฝ่าบาทยูริ （ユーリ陛下）
ไก่อ่อน （へな猪口） เรียกโดยโวลฟรัม
ยูจังเรียกโดยโชริ(พี่ชายของยูริ)
นายน้อย/คุณหนู （坊ちゃん） เรียกโดยโยซัค
ชิบุยะ ยูริ ฮาราจุกุ ฟุริ （渋谷有利、原宿不利） เป็นการเล่นคำในภาษาญี่ปุ่น เนื่องจากชื่อ ชิบุยะ ยูริ ไปพ้องกับ “ย่านชิบุยะมีกำไร” จึงยกคำมาเทียบว่า ฮาราจุกุ ฟุริ ซึ่งหมายถึง "ย่านฮาราจุกุขาดทุน"
เผ่าพันธุ์: ครึ่งปีศาจครึ่งมนุษย์โดยกำเนิด แต่มีคุณลักษณะของปีศาจทุกอย่าง
เพศ: ชาย
อายุ: 15-16 ปี
วันเกิด: 29 กรกฎาคม
ส่วนสูง: 169.5 เซนติเมตร
สถานะ: ราชาปีศาจ ปัจจุบันมีคู่หมั้นคือ ลอร์ดโวลฟรัม ฟอน บีเลอเฟลท์
ตัวละครหลักและตัวละครรอง > ราชาปีศาจและเพื่อนสนิท > มุราตะ เคน (MURATA Ken; 村田健)

ชื่อและคำเรียกอื่นๆ :
มุราตะ （村田） เรียกโดยยูริ
อัครเสนาบดี （大賢者） เรียกโดยพระปฐมกษัตริย์
ใต้เท้า, ท่านเจ้าคุณ （猊下）
เผ่าพันธุ์: ไม่ทราบแน่ชัด แต่มีคุณลักษณะของปีศาจทุกอย่าง
เพศ: ชาย
อายุ: 15-16 ปี
สถานะ: อัครเสนาบดี (โดยชาติกำเนิด)
ตัวละครหลักและตัวละครรอง > อดีตโอรสรัชกาลก่อนและเสนาบดี > เซอร์คอนราท เวลเลอร์ (Sir Conrad Weller; ウェラー卿コンラート)

ชื่อและคำเรียกอื่นๆ :
ลอร์ดเวลเลอร์ （ウェラー卿） เรียกโดยคนทั่วไป รวมถึงโวลฟรัม (ไม่สามารถแปลว่า เซอร์เวลเลอร์ ได้เพราะผิดธรรมเนียมยุโรป)
คอนราด （コンラッド） เรียกโดยยูริ
พ่อทูนหัว （名付け親） เรียกโดยยูริในบางครั้ง
ราชสีห์แห่งลุทเทนเบิร์ก/รุทเทมเบิร์ก （ルッテンベルクの獅子）
หัวหน้า （隊長）เรียกโดยโยซัค
ลอร์ดคอนราท เวลเลอร์ （ウェラー卿コンラート） เรียกในอาณาจักรซีมารอนใหญ่และซีมารอนเล็ก ในภาษาญี่ปุ่นไม่แยกความแตกต่างในการใช้คำระหว่าง “เซอร์” กับ “ลอร์ด” (อ่านคำอธิบายได้ที่หัวข้อ "ลักษณะราชวงศ์และขุนนางในอาณาจักรเผ่าพันธุ์ปีศาจ" ด้านล่าง)
เผ่าพันธุ์: ครึ่งปีศาจครึ่งมนุษย์
เพศ: ชาย
สถานะ: โอรสองค์ที่สองของอดีตราชินีปีศาจ, (นิยายเล่ม 1-4) นายทหารชั้นผู้ใหญ่, (นิยายเล่ม 5 เป็นต้นไป) ขุนนางชั้นสูงในอาณาจักรซีมารอนใหญ่
ตัวละครหลักและตัวละครรอง > อดีตโอรสรัชกาลก่อนและเสนาบดี > ลอร์ดโวลฟรัม ฟอน บีเลอเฟลท์ (Lord Wolfram von Bielefeld; フォンビーレフェルト卿ヴォルフラム)

ชื่อและคำเรียกอื่นๆ :
ปรินซ์จอมเอาแต่ใจ  （わがままプー）
เด็กคนที่สาม （三男ボイ） เรียกโดยอาดัลแบร์ท
หนุ่มรูปงาม （美少年） เรียกโดยยูริ
ลอร์ดฟอน บีเลอเฟลท์ （フォンビーレフェルト卿）
โวลฟ์ （ヴォルフ）
หนูฮันนี่（ハニーちゃん） เรียกตอนที่โวลฟรัมยังเด็ก และยูริเองก็เคยเรียกแบบนี้ครั้งหนึ่ง
เผ่าพันธุ์: ปีศาจ
เพศ: ชาย
อายุ: 82 ปี (ดูภายนอกคล้ายมนุษย์อายุ 15-16 ปี)
วันเกิด: ไม่ทราบวันที่แน่นอน แต่อยู่ในช่วงฤดูใบไม้ผลิ
ส่วนสูง: 171 เซนติเมตร
น้ำหนัก: 52 กิโลกรัม
สถานะ: พระคู่หมั้นในพระราชายูริ, โอรสองค์ที่สามของอดีตราชินีปีศาจ
ตัวละครหลักและตัวละครรอง > อดีตโอรสรัชกาลก่อนและเสนาบดี > ลอร์ดเกวนดัล ฟอน โวลแตร์ (Lord Gwendal von Voltaire; フォンヴォルテール卿グウェンダル)

ชื่อและคำเรียกอื่นๆ :
เกวน （グウェン）
ท่านพี่ （兄上） โดยโวลฟรัม
เผ่าพันธุ์: ปีศาจ
เพศ: ชาย
วันเกิด: ไม่ทราบแน่ชัด แต่เกิดในช่วงฤดูหนาว
สถานะ: ผู้บัญชาการทหารสูงสุด, โอรสองค์แรกของอดีตราชินีปีศาจ
ตัวละครหลักและตัวละครรอง > อดีตโอรสรัชกาลก่อนและเสนาบดี > ลอร์ดกุนเทอร์ ฟอน ไครสท์ (Lord Günter von Christ; フォンクライスト卿ギュンター)

ชื่อและคำเรียกอื่นๆ :
กุนกุน （ギュンギュン）
เผ่าพันธุ์: ปีศาจ
เพศ: ชาย
อายุ: ไม่ทราบแน่ชัด แต่ดูคล้ายมนุษย์อายุประมาณ 30 ปี
สถานะ: เสนาบดี
ตัวละครหลักและตัวละครรอง > หญิงผู้มีพลังปีศาจสูงทั้งสาม > เลดี้เซซิลี ฟอน ชปิทสเว็ก (Lady Cäcilie von Spitzweg; フォンシュピッツヴェーグ卿ツェツィリエ)

ชื่อหรือคำเรียกอื่นๆ :
เซลี่ （ツェリ）
ท่านเซลี่ （ツェリ様）
เซ็กซี่ ควีน （セクシークイーン）
เซลี่สีทอง （黄金のツェリ）
ท่านแม่ （母上） เรียกโดยลูกชายทั้งสาม
เพศ: หญิง
สถานะ: ขุนนางแห่งตระกูลชปิทสเว็ก, อดีตคือราชินีปีศาจ
ตัวละครหลักและตัวละครรอง > หญิงผู้มีพลังปีศาจสูงทั้งสาม > เลดี้อะนิสซินา ฟอน คาร์เบลนิคอฟ (Lady Anissina von Karbelnikoff; フォンカーベルニコフ卿アニシナ)

ชื่อและคำเรียกอื่นๆ :
อะนิสซินาสีแดง （赤のアニシナ）
สาวร้ายอะนิสซินา （毒女アニシナ）
ปีศาจสีแดง （赤い悪魔）
ฝันร้ายแห่งเผ่าพันธุ์ปีศาจ （眞魔国三大悪夢）
นักประดิษฐ์สติเฟื่อง （歩く実験狂）
เพศ: หญิง
สถานะ: ขุนนางแห่งตระกูลคาร์เบลนิคอฟ
ตัวละครหลักและตัวละครรอง > หญิงผู้มีพลังปีศาจสูงทั้งสาม > เลดี้ซูซานา จูเลีย ฟอน วินคอท (Lady Susanah Julia von Wincott; フォンウィンコット卿スザナ・ジュリア)

ชื่อและคำเรียกอื่นๆ :
จูเลียสีขาว （白のジュリア）
เพศ: หญิง
สถานะ: ขุนนางแห่งตระกูลวินคอท
ลาว

เด็กหญิงจากริมทะเลสาบ （湖畔族の少女）
เชอวาลิเยร์ （シュバリエ）
หลุยส์ บิรง （ルイ・ビロン）
อิซารา （イズラ）
นินา （ニナ）
เนื้อหาส่วนของดินแดนปกครองตนเองคาโลเรีย
อัฟโฟร （アフロ）
เตรีน （テリーヌ）
เจสันกับเฟรดดี้ （ジェイソン、フレディ）
อาราซอน （アラゾン） (มีบทในอนิเมะภาคสาม)
พระราชาเบอราร์ด （Berard; ベラール）
เนื้อหาส่วนของอาณาจักรผืนทรายศักดิ์สิทธิ์
เยลซี （イェルシー）
เบเนร่า （ベネラ）
อาบิเกล เกรย์บุส （アビゲイル・グレイブス）　หลานสาวของเอพริล เกรย์บุส
เนื้อหาส่วนพิเศษ
ก็แค่คุณหนูเพียงชั่วคราว! （お嬢様とは仮の姿！）
เอพริล เกรย์บุส（エイプリル・グレイブス）
รีฮาลท์ ดูเตอร์ （リヒャルト・デューター）
อองรี เรอชอง （アンリ・レジャン）
ดีที （DT）
ลาว > ตัวละครประกอบที่มีบทในอนิเมะเท่านั้น

เรเวน (Raven; レイヴン)
โดเรีย, ลาซาญา และซานเกรีย (Doria, Lasagna, Sangria;ドリア、ラザニア、サングリア)
อัลฟอร์ด มาคีนา (Alford Makina; アルフォード・マキナー)
เบลมา (Belmal; ベルマ)
โปจิ (ポチ)
เอินสท์ กรีเซลา (Ernst Griesala; グリーセラ・エルンスト)
อังตวน ชอง เรอปิแยร์ (Antoine-Jean Repierre; アントワーヌ・ジャン・レピエール)
ไลลา (Lila; ライラ)
อองดีน (Ondine; オンディーヌ)
เซราฟีน (Seraphine; セラフィーヌ)
แอร์ฮาร์ท วินคอท (Erhard Wincott; エアハルト・ウィンコット)
คริสเทล วินคอท (Cristel Wincott; クリステル・ウィンコット)
รูฟัส (Rufus Bielefeld; ルーファス・ビーレフェルト)
ซีกแบร์ท โวลแตร์ (Siegbert Voltaire; ジークベルト・ヴォルテール)
ลอเรนซ์ เวลเลอร์ (Lorenz Weller; ローレンツ・ウェラー)
รองซีล (Ranzil; ランジール)
เบเลียส (Belias; ベリエス)
เจเนอุส (Jeneus; ジェネウス)
ข้อมูลเพิ่มเติมเกี่ยวกับตัวละคร > ลักษณะราชวงศ์ขุนนางในอาณาจักรเผ่าพันธุ์ปีศาจ

เนื้อเรื่องอิงกับประวัติศาสตร์ยุโรปยุคกลาง (ยุคมืด) แต่ผู้เขียนได้ดัดแปลงกฎบางอย่างให้แตกต่างออกไป ดังนี้
การสืบทอดราชบัลลังก์นั้นโดยปกติควรสืบทางสายเลือดของกษัตริย์ แต่ในอาณาจักรเผ่าพันธุ์ปีศาจต้องเป็นไปตามพระบัญชาของพระปฐมกษัตริย์เท่านั้น (เทพพยากรณ์ประจำสุสานกษัตริย์ทำหน้าที่นำพระดำรัสมาประกาศ) ทำให้ไม่เหมือนระบอบกษัตริย์ที่แท้จริงเพราะอำนาจในการตัดสินใจเรื่องนี้อยู่ที่วิญญาณของพระปฐมกษัตริย์ ในสมัยรัชกาลก่อนหน้านี้ (ยุคของเลดี้เซซิลี) ลูกของเธอทั้งสามคนได้ขึ้นเป็นเจ้าชายทั้งสิ้น จนกระทั่งวันที่ยูริเดินทางมายังโลกแห่งนี้ เซซิลีก็ก้าวลงจากตำแหน่งพร้อมกับที่ลูกๆ ของเธอทุกคนลงมารับตำแหน่งขุนนางแทน จึงจะเห็นได้ว่าไม่สามารถสืบทอดอำนาจสู่ลูกหลานได้
อำนาจของกษัตริย์ในอาณาจักรเผ่าพันธุ์ปีศาจนั้นถูกคานโดยขุนนางทั้งสิบตระกูลดังเช่นในยุโรปยุคมืดที่อำนาจตกอยู่ในมือขุนนางมากเกินไปอันเป็นลักษณะพิเศษของระบอบศักดินาสวามิภักดิ์ อีกทั้งอำนาจกษัตริย์ของอาณาจักรเผ่าพันธุ์ปีศาจยังถูกลิดรอดโดยสภาขุนนางซึ่งทำหน้าที่เหมือนระบอบคณาธิปไตย การตัดสินใจในเรื่องใหญ่ๆ พระราชาจำต้องนำเรื่องเข้าสู่สภาขุนนาง (ประกอบไปด้วยหัวหน้าตระกูลขุนนางเจ้าครองแคว้น ทั้งหมดสิบแคว้นจึงมีสิบคน) เพื่อลงมติ จากข้อจำกัดเหล่านี้จึงเห็นได้ว่าแท้จริงแล้วกษัตริย์ไม่มีอำนาจเบ็ดเสร็จเด็ดขาดเลย
ลักษณะพิเศษอีกอย่างหนึ่งของอาณาจักรเผ่าพันธุ์ปีศาจคือ การสืบทอดตำแหน่งขุนนางสามารถทำได้ทั้งฝ่ายชายฝ่ายหญิง (ในยุโรปสมัยก่อน โดยมากจะให้เพศชายสืบอำนาจสู่เพศชายเท่านั้น มีบางกรณีที่ให้สืบสู่ฝ่ายหญิงได้แต่น้อยและมักจะเกิดขึ้นในกรณีที่จำเป็นเท่านั้น) ดังนั้นในกรณีของเลดี้เซซิลี ฟอน ชปิทสเว็ก เป็นขุนนางแห่งชปิทสเว็ก เธอย่อมมีสิทธิ์สืบทอดอำนาจทุกอย่างให้ตกสู่ลูกๆ ของเธอได้ แต่ลูกของเธอเลือกที่จะสืบทอดอำนาจจากฝ่ายบิดาแทน เราจึงไม่เห็นลูกทั้งสามใช้นามสกุลว่า “ฟอน ชปิทสเว็ก” นอกจากนี้การสืบทอดอำนาจยังไม่ได้ห่วงเรื่องสายเลือดแต่อย่างใด ดังจะเห็นได้จากที่กุนเทอร์เคยกล่าวไว้ว่า ลูกบุญธรรมของเขา (เลดี้กีเซล่า) จะเป็นผู้สืบทอดถัดไป
โดยปกติในภาษาญี่ปุ่น คำว่า 卿 (Kyou) ใช้ในชื่อเพื่อบอกยศถาบรรดาศักดิ์ เทียบกับภาษาอังกฤษได้ว่า “ลอร์ด” และ “เซอร์” ทำให้การแปลเป็นภาษาไทยค่อนข้างลำบาก เนื่องจากคนไทยจะชินกับคำในภาษาอังกฤษมากกว่า ในการ์ตูนฉบับแปลของ บริษัท บงกช พับลิชชิ่ง จำกัด ได้ใช้คำว่า “ลอร์ด” กับขุนนางทุกคนยกเว้นคอนราทที่ใช้ “เซอร์” แทน เนื่องด้วยสาเหตุว่าเขาเลือกใช้นามสกุล “เวลเลอร์” ซึ่งเป็นนามสกุลฝ่ายพ่อที่เป็นมนุษย์ พ่อของเขาไม่ได้เป็นขุนนางของอาณาจักรจึงไม่มีตำแหน่งขุนนางให้คอนราทสืบต่อ คอนราทจึงเป็นได้เพียงแค่ เซอร์คอนราท (เซอร์ใช้กับสามัญชนที่ได้รับประทานยศให้เป็นสุภาพชน)
สภาขุนนางทั้งสิบเคยลงมติเลื่อนบรรดาศักดิ์คอนราทให้สูงขึ้น ทว่าเขาปฏิเสธที่จะรับ ในตอนนั้นเขามีพระอิสริยยศฐานันดรศักดิ์เป็นเจ้าชายอยู่แล้วจึงไม่กระทบอย่างชัดเจน จนกระทั่งเมื่อเข้าสู่รัชกาลใหม่ ฐานันดรศักดิ์เจ้าชายของเขาก็หมดไป ประกอบกับเขาเลือกใช้นามสกุลบิดา ทำให้ไม่มีบรรดาศักดิ์บิดามารองรับจึงกลายเป็นเพียงสุภาพชน แต่ในทางพฤตินัยแล้วเขาได้รับเกียรติในฐานะอดีตโอรสกษัตริย์ เราจึงเห็นว่าคอนราทสามารถเข้าร่วมงานพิธีสำคัญของชนชั้นสูงได้
แต่ในอาณาจักรซีมารอนใหญ่ คอนราทเป็นผู้สืบเชื้อสายจากบิดาทำให้มีสถานะเป็นขุนนางและผู้มีสิทธิ์สืบบัลลังก์อย่างถูกต้อง ดังนั้นในอาณาจักรซีมารอนใหญ่เขาจึงเป็น "ลอร์ดคอนราท เวลเลอร์"
ข้อมูลเพิ่มเติมเกี่ยวกับตัวละคร > เกร็ดอื่นๆ

(ในภาษาญี่ปุ่น) อาณาจักรของเผ่าปีศาจจะใช้นามสกุลนำหน้าชื่อ เช่น グリエ・ヨザック เรียงให้ถูกแบบภาษาไทยจะเป็น โยซัค กุริแยร์ ไม่ใช่ กุริแยร์ โยซัค ส่วนอาณาจักรของเผ่าพันธุ์มนุษย์จะเรียนชื่อ-นามสกุลตามปกติ เช่น アルフォード・マキナー ก็เรียงตามปกติคือ อัลฟอร์ด มาคีนา
ลักษณะพิเศษของราชวงศ์ในยุโรป คือ จะแต่งงานข้ามระหว่างราชวงศ์ไปมา ดังนั้นในกรณีบิดาของคอนราทที่เป็นผู้สืบเชื้อสายจากสามราชวงศ์แห่งมหาทวีปก็แสดงว่า เขามีชื่ออยู่ในทำเนียบราชวงศ์และขุนนางของทั้งสามอาณาจักรนั้นเนื่องด้วยบรรพบุรุษ (คอนราทเป็นผู้สืบตำแหน่งนั้นต่อหลังจากที่บิดาเสียชีวิต)